armvectores/hy_wikipedia_2023 huggingface dataset:
Հովհաննես Չմշկիկ

Հովհաննես Ա Չմշկիկ (հուն․՝ Ιωάννης Α΄ Τζιμισκής; մոտ 925[…], Կոստանդնուպոլիս, Բյուզանդական կայսրություն - հունվարի 10, 976(0976-01-10), Կոստանդնուպոլիս, Բյուզանդական կայսրություն), հայազգի բյուզանդական զորավար, պետական գործիչ, Բյուզանդիայի կայսր (969-976), Կուրկուասների հայկական ազնվական ընտանիքից։ 


== Կենսագրություն ==
Ըստ Մաթևոս Ուռհայեցու տվյալների՝ ծնվել է ներկայիս Դերսիմի նահանգի Չմշկածագ ավանում։ Ժամանակակից աղբյուները նկարագրում են նրան որպես կարճահասակ, բայց գեղեցիկ և շիկամազ տղամարդ։ Բարեպաշտ և ձեռնառատ մարդու համբավ ուներ։
949 թվականին մասնակցել է Կարինի գրավմանը։ Իր քեռի Նիկեփորոս II Փոկաս կայսրից նշանակվել է արևելյան զորքերի սպարապետ, խոշոր ճակատամարտում ջախջախել արաբներին։ 969 թվականին կայսրուհի Թեոփանոյի օգնությամբ սպանել է կայսրին և գրավել գահը։ 971 թվականին պարտության է մատնել Թրակիա ներխուժած ռուս իշխան Սվյատոսլավին և Բուլղարիայի հյուսիսարևելյան մասը կցել կայսրությանը։ 972 թվականին, դաշինք կնքելով Հռոմեական սրբազան կայսրության հետ, արշավել է արաբների դեմ, գրավել Մարտիրուպոլիսը, Մծբինը, Հյուսիսային Միջագետքը, 974-975 թվականներին՝ Էմեսսան (Հոմս), Բաալբեկը, մտել Պաղեստին և Լիբանան։
Արաբական խալիֆայության դեմ պատերազմների ժամանակ փորձել է գրավել Բագրատունյաց Հայաստանի մի շարք շրջաններ, բայց Հայոց թագավոր Աշոտ Գ Ողորմածը 80 հազարանոց բանակով շարժվել է ընդառաջ և երկու միապետների միջև կնքվել է հաշտություն։
976 թվականին հանկարծամահ է եղել արաբների դեմ երկրորդ արշավանքից Կոստանդնուպոլիս վերադառնալուն պես։ Կասկածներ կային, թե նրան թունավորել է սենեկապետ Վասիլ Լեկափենոսը։ 


= Տես նաև =
Կուրկուասներ


== Ծանոթագրություններ ==
Դոնատաս Բանիոնիս

Դոնատաս Բանիոնիս (լիտ.՝ Donatas Banionis, ապրիլի 28, 1924(1924-04-28), Կաունաս, Լիտվա - սեպտեմբերի 4, 2014(2014-09-04), Վիլնյուս, Լիտվա), լիտվացի խորհրդային դերասան և ռեժիսոր, ԽՍՀՄ Պետական մրցանակի դափնեկիր (1967 թ., 1977 թ.), Լիտվական ԽՍՀ ժողովրդական արտիստ (1973 թ.), ԽՍՀՄ ժողովրդական արտիստ (1974 թ.): Արժանացել է Լիտվայի մշակույթի և արվեստի բնագավառի ազգային մրցանակին (2013 թ.):


== Կենսագրություն ==
Դոնատաս Բանիոնիսը ծնվել է Կաունասում։ Նրա հայրը` Յուոզաս Բանիոնիսը հայտնի քաղաքական գործիչ էր, հեղափոխական։ Դոնատասն ավարտել է Կաունասի Առաջին արհեստագործական դպրոցը` խեցեգործի մասնագիտությամբ։ Սովորելու ընթացքում մասնակցել է դրամատիկական խմբակի աշխատանքներին։ 1941 թվականին տեղափոխվել է Պանևեժիս և ընդգրկվել Դրամատիկական թատրոնի (ներկայումս` Յուոզաս Միլտինիսի դրամատիկական թատրոն) խմբի մեջ։ 1944 թվականին ավարտել է թատրոնին կից ստուդիան։
1980-1988 թվականներին նշված թատրոնի գեղարվեստական ղեկավարն ու գլխավոր ռեժիսորն էր։ 1982-1984 թվականներին սովորել է Լիտվայի թատերական և երաժշտական ակադեմիայում (այն տարիներին` Պետական կոնսերվատորիա)։ Մինչ 2001 թվականը` Պանևեժիսի թատրոնում աշխատել է որպես դերասան։ Առաջին անգամ կինոյում նկարահանվել է 1959 թվականին։ 1974-1979 թվականներին ԽՍՀՄ Գերագույն խորհրդի պատգամավոր էր։


== Անձնական կյանքը ==
1948 թվականին Դոնատաս Բանիոնիսն ամուսնացել է դերասանուհի Օնա Կոնկուլևիչյուտե-Բանյոնենեի հետ։ Կինը մահացել է 2008 թվականին։ Նրանք ունեցել են երկու որդի` պատմական գիտությունների թեկնածու Էգիդիյուս Բանիոնիսը (1948-1993) և ռեժիսոր Ռայմունդաս Բանիոնիսը (ծնվ. 1957 թ.):
2014 թվականի հուլիսին Դոնատաս Բանիոնիսը կլինիկական մահ է տարել։ Նույն թվականի սեպտեմբերի 2-ին ստացած կաթվածի պատճառով, սեպտեմբերի 4-ին, 91 տարեկանում մահացել է։ Թաղված է Վիլնյուսում գտնվող Անտակալնիսի գերեզմանատանը։


== Ֆիլմագրություն ==


== Ծանոթագրություններ ==
Շան (լեռ)

Շան կամ Շանլոամ (վրաց.՝ შანი, ռուս.՝ Шан), լեռնագագաթ Վրաստանի և Ռուսաստանի Դաշնության ցամաքային սահմանի մոտ։
Համարվում է Թամանյան թերակղզուց մինչև Կասպից ծովի ափ և Բաքվի մոտ գտնվող Ապշերոնյան թերակղզի ձգվող Մեծ Կովկաս լեռնաշղթայի ամենաբարձր գագաթներից մեկը։
Ունենալով 4451 մետր բարձրություն՝ համարվում է Ռուսաստանի Դաշնության կազմում պայմանականորեն ինքնավարություն ունեցող Ինգուշեթիայի և Վրաստանի Ստեփանծմինդա քաղաքի ամենաբարձր կետը։
Քաղաքի անվանումը վայնախերենից թարգմանաբար նշանակում է «սառցադաշտ»։


== Ծանոթագրություններ ==
Կարիևո

Կարիևո (ռուս.՝ Кариево, բաշկիրերեն՝ Ҡарый), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 563 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տանկրեդ (օպերա)

Տանկրեդ (իտալերեն՝ Tancredi), իտալացի կոմպոզիտոր Ջոակինո Ռոսսինիի օպերա երկու գործողությամբ։ Իտալերեն լիբրետտոն Գաետանո Ռոսսիի ըստ Վոլտերի նույնանուն ողբերգության և Տորկվատո Տասսոյի «Ազատագրված Երուսաղեմ» պոեմի։ Առաջին անգամ կատարվել է 1813 թ. փետրվարի 6-ին Վենետիկի «Լա Ֆենիչե» թատրոնում (մեներգչուհիների վատառողջության պատճառով ներկայացումը ավարտին չի հասցվել)։ Օպերան ամբողջությամբ կատարվել է մեկ շաբաթ անց՝ փետրվարի 12-ին։ Նույն տարի Ֆերարա քաղաքի օպերային թատրոնում «Տանկրեդի» բեմադրության համար Ռոսսինին գրել է օպերայի նոր ֆինալ, որտեղ գլխավոր հերոսը մահանում է ռազմի դաշտում։
«Տանկրեդ» օպերան համարվում է Ռոսսինիի ստեղծագործական վաղ շրջանի գլուխգործոցներից մեկը։ Այն ներկայումս էլ մեր ընդ մերթ բեմադրվում ու ձայնագրվում է։ Լայն ճանաչում է ստացել հատկապես Տանկրեդի «Di tanti palpiti» մեներգը 1-ին գործողությունից։


== Ծանոթագրություններ ==
Արիզոնա Զերվաս

Արիզոնա Զերվաս (անգլ.՝ Arizona Zervasborn; ապրիլի 19, 1995(1995-04-19) կամ ապրիլի 9, 1995(1995-04-09), Փրովիդենս, ԱՄՆ), ամերիկացի ռեփեր, երգիչ և երգերի հեղինակ։ Նա հայտնի է դարձել «Roxanne» երգի շնորհիվ, որը չորրորդ հորիզոնական է զբաղեցրել Billboard Hot 100 հիթ-շքերթում, Spotify-ի փլեյլիստներում և ՏիկՏոկի հոլովակներում օգտագործվելուց հետո։ Սինգլի հաջողությունը թույլ է տվել նրան շրջագայություն սկսել 2019 թվականին, և նույն տարվա նոյեմբերին նա պայմանագիր է կնքել Columbia Records-ի հետ։ «Roxanne»-ը նաև ընգրկվել է Նոր Զելանդիայի հիթ-շքերթում և ԱՄՆ-ի, Ավստրալիայի և մի քանի այլ երկրների հիթ-շքերթների լավագույն տասնյակում։


== Կարիերա ==
Արիզոնա Զերվասը թողարկել է իր առաջին երգը 11-րդ դասարանում։ Նրա դեբյուտային սինգլը՝ «Don't Hit My Line»-ը, թողարկվել է 2016 թվականին։ Դրան հաջորդել են ավելի քան 30 սինգլների թողարկումներ, որոնք միասին մոտ 1 միլիոն սթրիմներ են հավաքել Spotify-ում։ Դեբյուտային՝ 3 երգ ներառող «Living Facts» մինի ալբոմը թողարկվել է 2018 թվականին։
Զերվասը թողարկել է իր առաջին հիթ-շքերթում ընդգրկված երգը՝ «Roxanne»-ը, 2019 թվականի հոկտեմբերի 10-ին։ Այն վիրուսային հիթ է դարձել ՏիկՏոկում։ Երգն առաջին հորիզոնական է զբաղեցրել Spotify-ի ԱՄՆ-ի թոփ-50 հիթ-շքերթում նոյեմբերի 8-ին, դառնալով հիթ-շքերթում առաջին երգը, որը թողարկվել է ոչ մի լեյբլի հետ պայմանագիր չունեցող արտիստի կողմից։ Երգը դեբյուտել է ամերիկյան Billboard Hot 100 հիթ-շքերթի 34-րդ հորիզոնականին այն ժամանակ, երբ UK Singles Chart-ում այն զբաղեցրել է 24-րդ հորիզոնականն, իսկ Նոր Զելանդիայում՝ առաջինը, դառնալով իր առաջին համար մեկ սինգլը։ Երգը «պատերազմ» է առաջացրել լեյբլների միջև արտիստի համար, և, ի վերջո, 2019 թվականի նոյեմբերի 15-ին Զերվասը պայմանագիր է կնքել Columbia Records-ի հետ։ Սրանով նշվել է Columbia-յի 2019 թվականի երկրորդ խոշոր գործարքը՝ Լիլ Նաս Էքսի հետ պայմանագիր կնքելուց հետո, ով հայտնի է դարձել իր «Old Town Road» հիթով։
Ըստ Billboard ամսագրի, Զերվասը հանդես է եկել ավելի քան 50 շոուներով ամբողջ ԱՄՆ-ով, ներառյալ Նյու Յորքի Webster Hall-ը։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստ ====


=== Հիթ-շքերթներում ընդգրկված այլ երգեր ===


== Ծանոթագրություններ ==
Իմ կանաչաթև լեդի (նկար)

«Իմ կանաչաթև լեդի» (անգլ.՝ My Lady Greensleeves), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1859 թվականին։ Ներկայումս նկարը գտնվում է Բրիտանական թանգարանի հավաքածուում։ Գոյություն ունի Ռոսսետտիի համանուն կտավը, որն ստեղծվել է յուղաներկով 1863 թվականին՝ բոլորովին այլ կոմպոզիցիայով և հերոսուհու կերպարով։


== Տեղեկություն նկարի մասին ==
Հերոսուհու կերպարը և նկարի անվանումը վերցված է անգլիական բանահյուսական «Կանաչ թևեր» բալլադից, որը հայտնի է եղել 16-րդ դարից։ Վերևի աջ անկյունում նկարիչւ դրել է այդ երգի նոտաները և երկու տող։
Ջրաներկի վրա աշխատանքն ավարտել է 1859 թվականին։ Հենրի Մարիլյեն Ռոսսետտիի կյանքի և ստեղծագործության մասին իր գրքում գրել է, որ Ռոսսետտին այնքան է սրտնեղել՝ կարդալով իր աշխատանքի մասին որոշ քննադատների կարծիքները, որ արդյունքում ներկել է դրա ֆոնը՝ այդպիսով «փչացնելով հիասքանչ աշխատանքը»։ Նկարի հակառակ կողմում կա կնոջ գլխի մատիտով ուրվանկար։


== Ծանոթագրություններ ==
Իվաշկովիցա

Անվան այլ կիրառումների համար տե՛ս՝ Իվաշկովիցա (այլ կիրառումներ)Իվաշկովիցա (ուկրաիներեն՝ Івашковиця), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Իվաշկովիցա գյուղում բնակվում էր 348 մարդ։ Բնակավայրը զբաղեցնում է 1151 կմ² տարածք։ Բնակչության խտությունը կազմում էր 302,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաղը լավն է, բայց միսը նեխած է

Արաղը լավն է, բայց միսը նեխած է (անգլ.՝ The vodka is good but the meat is rotten), սխալ մեքենայական թարգմանության օրինակ։
Նախադասությունը «ծնվել է» ԱԻ-ի (արհեստական ինտելեկտի) վաղ շրջանում՝ մեքենայական թարգմանության փորձի ժամանակ։ Թե արդյոք իսկապես նման փորձ տեղի է ունեցել, հաստատված չէ։
Ըստ պատմության, փորձի համար վերցվել է Մատթևոսի ավետարանի «Հոգին հոժար է, բայց մարմինը՝ տկար» (The spirit is willing, but the flesh is weak) նախադասությունը, թարգմանվել ռուսերեն, ապա ռուսերենից կրկին անգլերեն։ Արդյունքում ստացվել է․ «Արաղը լավն է, բայց միսը նեխած է» (The vodka is good but the meat is rotten)։
Սխալ թարգմանության պատճառը բառերի երկիմաստությունն էր և այն, որ վաղ շրջանի ԱԻ-համակարգերը դեռևս հաշվի չէին առնում բառերի համատեքստը։


== Արտաքին հղում ==
Ջոն Հաչինս, «Վիսկին անտեսանելի էր», կամ առասպելներ ՄԹ մասին Archived 2020-04-04 at the Wayback Machine. ("The whisky was invisible", or Persistent myths of MT), 1995 (ՊԴՖ)։
Պերշե Տրավնյա (գյուղ, Գլուխովի շրջան)

Անվան այլ կիրառումների համար տե՛ս՝ Պերշե ՏրավնյաՊերշե Տրավնյա (ուկրաիներեն՝ Перше Травня), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Պերշե Տրավնյա գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Աղաբաբյան

Ռուբեն Հակոբի Աղաբաբյան (Ռուբեն Աղաբաբ, նոյեմբերի 29, 1911(1911-11-29) կամ հոկտեմբերի 30, 1911(1911-10-30), Թիֆլիս, Ռուսական կայսրություն - դեկտեմբերի 6, 1970(1970-12-06), Թբիլիսի, Վրացական ԽՍՀ, ԽՍՀՄ), կրել է հոր՝ գրող Հակոբ Աղաբաբի գրական անունը), հայ բանաստեղծ, ճարտարապետ, ճարտարապետության դոկտոր, պրոֆեսոր (1949 թվականից), Վրացական ԽՍՀ գիտության և տեխնիկայի վաստակավոր գործիչ (1962), ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Թիֆլիսում։ 1932 թվականին ավարտել է Թիֆլիսի պոլիտեխնիկական ինստիտուտը և աշխատանքի անցել նույն ինստիտուտի ճարտարապետության ամբիոնում (1960 թվականից ճարտարապետության գիտահետազոտական լաբորատորիայի վարիչն էր)։ 1943-1949 թվականներին դասախոսել է Երևանի Կ. Մարքսի անվան պոլիտեխնիկական ինստիտում։
Նրա նախագծով կառուցվել են բնակելի տներ ու հասարակական շինություններ, Թբիլիսիի հայ մշակույթի գործիչների պանթեոնը։
1941-1945 և[1966-1970 թվականներին եղել է Վրաստանի գրողների միության հայկական մասնաճյուղի նախագահը։ Մահացել է Թբիլիսիում։ ԽՄԿԿ անդամ 1939 թվականից։


== Երկեր ==
Լիրիկա, Թիֆլիս, 1930, 31 էջ։
Առաջին ծաղիկներ (մանկական երգեր), Երևան, Պետհրատ, 1939, 44 էջ։
Архитектура грузинского народного жилища, Тб., 1945
Այգ (բանաստեղծությունների ժողովածու), Թբիլիսի, Սախելգամի, 1948, 78 էջ։
Композиция купольных сооружений Грузии и Армении, Е., 1950.
Ուղևորություն դեպի անցյալն ու ներկան (տպավորություններ Թուրքիայից), Երևան, «Հայաստան», 1965, 80 էջ։
Հանդիպում դարերի հետ, Երևան, «Սովետական գրող», 1982, 55 էջ։


== Ծանոթագրություններ ==


== Արտաքին հղումներ ==
Ռուբեն Աղաբաբյանի մասին հոդվածը «Խորհրդայի Վրաստան» թերթի 1986 թվականի դեկտեմբերի 16-ի համարում (թիվ 151)։(չաշխատող հղում)
Ֆրեյա

Ֆրեյա (հին սկանդինավյան լեզվով՝  Freyja, որ նշանակում է տիկին), նաև Վանադիս (հին սկանդինավերեն՝ Vanadís (Վաների դուստր)), Գեֆնա, Հյորն, Մարդյոլ, Սյուր և Վալֆրեյա (հին սկանդինավերեն՝ Gefn, Hörn, Mardöll, Sýr, Valfreyja): Սիրո և ռազմի աստվածուհին՝ Սկանդինավյան դիցաբանության մեջ, որ բնակվում էր Ասգարդում:


== Բնութագիր ==

Ֆրեյան սերում է վաների տոհմից, նա դուստրն է վան Նյորդի, իսկ վերջինս Օդինի (կամ՝ Վոթան) խորթ որդին է: Այն բանից հետո, երբ վաներն ու ասերը խաղաղություն են կնքում միմյանց միջև, վաները Նյորդին պատանդ են թողնում Ասգարդում:
Ասգարդում Ֆրեյան առաջինն է՝ Ֆրիգգից հետո: Գեղեցկության մեջ նրան հավասարն աշխարհում չի եղել և չկա ոչ աստվածների մեջ, ոչ՝ մարդկանց, իսկ նրա սիրտն այնքան փխրուն և նուրբ է, որ զգում է բոլորի տառապանքը: Ֆրեյան ունի բազեի կախարդական փետուրներ, որոնք հագնելով կարող է թռչել՝ բազեի կերպարանք առած: Նրան է պատկանում նաև Բրիսինգամեն կոչվող ոսկե մանյակը, որը նա ձեռք է բերել՝ գիշերելով չորս թզուկների հետ: Երբ Ֆրեյան արտասվում է, նրա աչքերից կաթում են ոսկե արցունքներ: Բացի դրանից, Ֆրեյան նաև վալկիրիաների առաջնորդն է: Ֆրեյան սլանում է մարտակառքով, որին լծված է երկու կատու: Ընտանի կենդանիների շարքում նա ունի նաև մի  «մարտական վարազ»՝ Հիլդիսվինի անունով, որն իրականում իր ծպտված սիրեցյալն է՝ Օտտարը: Ֆրեյան ապրում է զարմանահրաշ ամրոց Ֆոլկվանգում (Folkvang - Մարդկանց դաշտ կամ Ժողովրդական դաշտ), որի գլխավոր սրահը կոչվում է Սեսռումնիր: Նա սիրում է երաժշտություն, գարունը և ծաղիկներ, իսկ հատկապես սիրում է էլֆերին:
Ֆրեյան նաև պտղաբերության, բերք ու բարիքի և հունձքի աստվածուհին է: Հունձքը կարող է տարբեր լինել. Ֆրեյան երբեմն ունենում է մոլեգնության պահեր, որի արդյունքում նա կարող է և արյունոտ բերք հավաքել: Նման դեպքերում Ֆրեյան կարող է հաղթանակ պարգևել ճակատամարտում: Նա նաև իրեն է վերցնում ընկած զինվորների կեսին. երկրորդ կեսին վերցնում է Օդինը): Բայց դա չի նշանակում, որ Ֆրեյան իրեն է վերցնում ավելի վատ ռազմիկներին, քան Օդինը: Նրանք հավասար կերպով բաժանում են նրանց իրենց մեջ:
Ֆրեյան ամուսնացել է Օդ անունով մի մարդու հետ, ով, ըստ մի աղբյուրի, սովորական մահկանացու էր, իսկ ըստ մյուսների՝ Օդինի մարմնավորումն էր: Օդը շատ վաղուց կորել էր անհետ, և, քանի որ նա մահկանացու էր, ուրեմն ամենայնն հավանականությամբ արդեն մահացել էր, Ֆրեյան բոլոր օրենքներով համարվում է այրի: Եվ հենց Օդի կորչելուց հետո է, որ Ֆրեյայի արցունքները սկսում են վերածվել ոսկու: 
Ֆրեյան ասերին սովորեցրել է հրաշագործության և կախարդության արվեստը, որը տարածվել է նաև վաների մոտ:


== Ծանոթագրություններ ==


== Աղբյուրներ ==
Дьяконов И. М. Архаические мифы Востока и Запада. М.: Едиториал УРСС, 2004. С. 82, 204.
Ջեֆֆերսոն շրջան (Իլինոյս)

Ջեֆֆերսոն շրջան (անգլ.՝ Jefferson County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 38.827 մարդ (2010 թ. տվյալներով)։ Շրջկենտրոնն է Մաունտ Վերնոն բնակավայրը։ Կազմավորվել է 1819 թ.։
Արալ (Չինաստան)

Արալ  (ույղ. ئارال, չին. պարզ. 阿拉尔,փինյին Ālā'ěr), քաղաքային գավառ Սինծիան ինքնավար մարզում, ՉԺՀ։ Այն ընդգրկված չէ ոչ մի վարչական միավորի մեջ, սակայն անմիջականորեն ենթակա է ինքնավար մարզի կառավարությանը։  


== Պատմություն ==
1957 թվականից Սինծիան արտադրական և շինարարական կորպուսը սկսել է զարգացնել այս վայրերը։ Չինաստանի Ժողովրդական Հանրապետության Պետական ​​խորհրդի 2002 թվականի սեպտեմբերի 17-ի որոշմամբ Արալ ծովը Ակսու քաղաքային շրջանից առանձնացվել է առանձին քաղաքային շրջանի, որն ուղղակիորեն ենթակա է Սինցզյան-Ույգուրական ինքնավար շրջանի կառավարությանը։ 
Ընդհանուր բնակչությունը՝ 151,293 մարդ (2003 թ.)
ՉԺՀ 6-րդ մարդահամարի (2010) տվյալներով Ալարա քաղաքի ընդհանուր բնակչությունը կազմել է 158 593 մարդ։


== Վարչական բաժանում ==
Արալը բաժանված է 4 փողոցային թաղամասի, 1 գյուղակի և 1 ծխական համայնքի։


== Ծանոթագրություններ ==
Վավոժի շրջան

Վավոժի շրջան (ռուս.՝ Вавожский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1929 թվականին։ Վարչական կենտրոնը՝ Վավոժ։


== Աշխարհագրություն ==
Շրջանի տարածքի մակերեսը կազմում է 1679 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17128 մարդ։ Բնակչության խտությունը կազմում էր 10,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լեոնիդ Մորոզ

Լեոնիդ Մորոզ (ռուս.՝ Леони́д Авра́мович Моро́з, հոկտեմբերի 2, 1937(1937-10-02), Կիև, Ուկրաինական ԽՍՀ, ԽՍՀՄ), ուկրաինացի և խորհրդային հնչյունային օպերատոր, Ուկրաինայի մշակույթի վաստակավոր աշխատակից (1994 թվական)։
Ծնվել է 1937 թվականի հոկտեմբերի 2-ին, Կիևում, ծառայողի ընտանիքում։ Ավարտել է Կիևի պոլիտեխնիկական ինստիտուտի ռադիոէլեկտրոնիկայի ֆակուլտետը (1967 թվական)։
Աշխատել է «Կիևնաուչֆիլմ» ստուդիայում որպես տեխնիկ և հնչյունային սարքավորումների նորոգման վարպետ։ 1967 թվականից նույն ստուդիայում աշխատել է որպես հնչյունային ռեժիսոր։  
Հնչյունավորել է «ՈւՌԱՏ-1», «Միրոնովյան ցորենները» (1967 թվական), «Մկաններ, 20-րդ դար», «Միխայիլ Ստելմախ», «Մարդը, որը կարողանում էր թռչել», «Յոթ քայլ հորիզոնից» (1968 թվական), «Անդրեյ Գոլովկո», «Կետը և կատուն», «Մարդը, որը կարողանում էր հրաշքներ գործել», «Մարս XX» (1969 թվական), «Հեքիաթ բարի ռնգեղջյուրի մասին», «Կռունկը», «Թե ինչպես են կազակները ֆուտբոլ խաղում», «Արկադի Գայդար», «Կենդանիներն մտածո՞ւմ են» (1970 թվական), «Չարն ու բարին», «Ես և մյուսները» (1971 թվական), «Սարսափելի գորշ բրդոտը» (1971 թվական), «Եղբայր Ճագարը և եղբայր Աղվեսը», «Ակամա լույսի շուրջ», «Ճշմարտության մոտեցումը», «Մարդասպանը հայտնի է» (1972 թվական), «Տաք հացը», «Ընձուղտների արկածները», «Փիղը երազանք ուներ» (1973 թվական), «Չարագործությունը», «Մաքսիմ Գուրժիյայի բարձրությունը» (1975 թվական), «Ամեն ինչ կյանքում պայքար է։ Յարոսլավ Գալան», «Մարոկկո։ Միտքը ճանապարհին» (1976 թվական), «Դառը արձագանքը», «Խորվաթիա։ Երկիր և մարդիկ», «Իվան Գեներալիչի աշխարհը», «Վերամիավորման ոսկե սեպտեմբերը։ Տարիներ և ճակատագիրներ» (1979 թվական), «Միլիոնների հասցեն» (1980 թվական), «Ներս մտի՛ր, Բիտլով» (1990 թվական), «Պարասկա Գորիցվիտի աշխարհը» (1992 թվական, համահեղինակությամբ), «Սկսվում է անցյալից» (1996 թվական, համահեղինակությամբ), «Կյանքի համարը», «Սիրում եմ Ուկրաինան», «Մաեստրո Ավդեևսկին», «Օլես Գոնչար։ Վերջաբանը», «Ուկրաինան այսօր» (№ 1, 2, 3), «Ուկրաինայի պալատի վերակառուցումը», համահեղինակությամբ), «Ես` աստվածային պարսետներից քարն եմ», «Հայրական շենքի մոտ», «Նավեր և նավաշինարարներ» (համահեղինակությամբ), «Մենք սեր չենք տեսել. եթե պատերազմ չի, վիշտ է» (1997 թվական), «Կապույտ գլխարկը (1998 թվական, մուլտֆիլմ)» և այլ ֆիլմեր։ 
Եղել է Ուկրաինայի կինեմատոգրաֆիստների ազգային միության անդամ։


== Ծանոթագրություններ ==


== Գրականություն ==
Спілка кінематографістів України:'К., 1985. — С.109.


== Արտաքին հղումներ ==
Լեոնիդ Մորոզ (անգլ.) Internet Movie Database կայքում
Ֆիլմոգրաֆիան animator.ru կայքում
Մալիե Վիլմի

Մալիե Վիլմի (ուկրաիներեն՝ Малі Вільми), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Մալիե Վիլմի գյուղում բնակվում էր 109 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոկրիշև (գյուղ, Բրուսիլովի շրջան)

Պոկրիշև (ուկրաիներեն՝ Покришів), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Պոկրիշև գյուղում բնակվում էր 479 մարդ։ Բնակավայրը զբաղեցնում է 17 կմ² տարածք։ Բնակչության խտությունը կազմում էր 28,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաբագիտություն

Արաբագիտություն, գիտական ​​առարկաների մի շարք, որոնք ուսումնասիրում են արաբերեն և նրա բարբառները, գրականությունը և պատմությունը, տնտեսությունը, մշակույթ, արվեստ, կրոն, փիլիսոփայություն, ազգագրություն, հուշարձանները, նյութական և հոգևոր մշակույթը արաբական երկրներում։


== Տես նաև ==
ԵՊՀ Արաբագիտության ամբիոն
Արաբերեն


== Ծանոթագրություններ ==
Պեջիասաբ

Պեջիասաբ (ռուս.՝ Педжиасаб), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ցեմար Օր գետի ձախ ափին՝ 2,5 կմ հեռավորության վրա։ Գետի երկարությունը 17 կմ է,ավազանի տարածքը 97,5 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000780
Հիդրոլոգիական ուսումնասիրությունների կոդը - 109300078
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էհեռդի

Էհեռդի (էստ․՝ Äherdi), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի պատմական մայրաքաղաքներ

Հայաստանի պատմական մայրաքաղաքներ, տասներկու բնակավայրեր, որոնք պատմական տարբեր ժամանակահատվածներում եղել են համահայկական պետությունների վարչաքաղաքական, տնտեսական, կրոնական-մշակութային կենտրոնները։
Դրանք են՝ Վան, Արմավիր, Երվանդաշատ, Արտաշատ, Տիգրանակերտ, Վաղարշապատ, Դվին, Բագարան, Շիրակավան, Կարս, Անի, Տարսոն, Սիս և Երևան։
Իրենց մայրաքաղաքներն են ունեցել նաև պատմական տարբեր ժամանակահատվածներում անկախ հռչակված Փոքր Հայքի (մ.թ.ա. 4-1-ին դարեր), Ծոփքի (մ.թ.ա. 260-մ.թ.ա. 94), Վասպուրականի (908-1021), Վանանդի (963-1065), Տաշիր-Ձորագետի (978-1113), Սյունիքի (987-1170), Կիլիկիայի (1198-1375) թագավորությունները և հայկական իշխանապետությունները։


== Աղբյուրներ ==
Դպրոցական Մեծ Հանրագիտարան, Գիրք II «Հայաստանի մայրաքաղաքները»
Թադևոս Հակոբյան, «Արևմտյան Հայաստանի ու Պարսկահայաստանի քաղաքները»
Ժամկոչյան Հ.Գ., «Հայոց պատմություն»
Մասաչուսեթսյան ծոցի գավառ

Մասաչուսեթսյան ծոցի գավառ (անգլ.՝ Province of Massachusetts Bay), Բրիտանական արքայական գաղութ, որը գոյություն է ունեցել Հյուսիսային Ամերիկայի հյուսիս-արևելքում (ներկայում՝ Մասաչուսեթս և Մեն նահանգներ, Նյու-Հեմփշիրի մի մաս) 1691 թվականից մինչև 1776 թվականը։ 1776 թվականի ԱՄՆ-ի անկախության հռչակագիրը ստորագրած 13 գաղութներից տարածքով ամենամեծն էր։
Գավառը ձևավորվել է Վիլհելմ III թագավորի  և Մարիա  II թագուհու հրամանագրով մինչև այդ գոյություն ունեցող Պլիմուտյան գաղութի և Մասաչուսեթսյան ծոցի գաղութի, ինչպես նաև Մեն, Նանթաքետ, Մարթաս-Վինյարդ գավառների և ներկայում հայտնի  որպես Նոր Շոտլանդիա տարածքի միաձուլմամբ։ Հրամանագիրը ուժի մեջ է մտել 1692 թվականի մայիսի 14-ից, իսկ Նոր Շոտլանդիան անջատվել է 1696 թվականին։ Միաժամանակ Նյու-Հեմփշիր գավառը անջատվել է Մասաչուսեթսյան ծոցի գաղութից։
1725 թվականին  Գեորգ I թագավորը նոր հրամանագիր է ստորագրել, որով գաղութին ավելի շատ իրավունքներ է շնորհել։
Գավառը ղեկավարվել է բրիտանական նահանգապետերի կողմից ընդհուպ մինչև 1774 թվականի հոկտեմբերի 7-ը։ Այդ օրը Մասաչուսեթսի Գերագույն դատարանը հիմնել է Մասաչուսեթս Գավառի Կոնգրեսը, ինչը հետագայում հանգեցրել է ԱՄՆ-ի անկախության պատերազմին։ 1780 թվականի հունիսին գործողության մեջ է մտել Մասաչուսեթս նահանգի Սահմանադրությունը։


== Ծանոթագրություններ ==


== Արտաքին հղումներ ==
Colonial Massachusetts Town Nomenclatur
Մեծ Սեստրա (գետ)

Մեծ Սեստրա (ռուս.՝ Большая Сестра), գետ Ռուսաստանում (Մոսկվայի մարզ)։


== Աշխարհագրություն ==
Մեծ Սեստրա գետը սկիզբ է առնում Շաբլիկինո գյուղից հյուսիսից և թափվում է Լամա գետ։ Գետը պատկանում է Կասպից ծովի ավազանին։ Գետի ափին են գտնվում ձախից՝ Սև, Բույգորոդսկի, Կամենկա, աջից՝ Լոկնաշ։


== Հիդրոգրաֆիա ==
Մեծ Սեստրա գետի երկարությունը կազմում է 55 կմ, ավազանի մակերեսը՝ 635 կմ2 է։


== Տես նաև ==
Գետ
Ակունք և Գետաբերան


== Արտաքին հղումներ ==
Մեծ Սեստրա գետի մասին Պետական ջրային գրանցամատյանում
Ստավրոպոլյան ոչխարի ցեղ

Ստավրոպոլյան ոչխարի ցեղ (լատ.՝ Stavropol Merino, ռուս.՝ Ставропольская порода овец), բրդատու նրբագեղմ ոչխարների ցեղ։ Բուծվել է Ստավրոպոլի երկրամասի «Սովետսկոյե ռունո» տոհմաբուծարանում (1923—1950-ին)՝ Նորկովկասյան մերինոսների բարելավման և դրանց ու ամերիկյան ռամբուլիեի, ապա գրոզնու ցեղերի տրամախաչման միջոցով։ 
Ստավրոպոլյան ոչխարներն աչքի են ընկնում բարձր բրդատվությամբ։ Խոյերի բրդատվությունը Ստավրոպոլյան—19 (առավելագույնը՝ 25), իսկ մաքիներինը՝ 7—8 (առավելագույնը՝ 13) կգ է։ Բուրդը 64—70 որակի է, խիտ, ամուր և միահավասար։ Երկարությունը՝ 8—10 սմ, լվացած բրդի ելքը՝ 40—43%։ Խոյերի միջին կենդանի զանգվածը՝ 100—115,իսկ մաքիներինը՝ 50—55 կգ է։ 100 մաքու պտղատվությունը՝ 120—140 գառ։ 
Ցեղը լավ հարմարված է չոր տափաստանային շրջաններում։ Ստավրոպոլյան ցեղը օգտագործվում է նրբագեղմ ցեղերի բրդատվությունը բարելավելու համար։ Բուծվում է Հյուսիսային Կովկասի և Ստորին Պովոլժիեի շրջաններում։
Ցիբուլկի (այլ կիրառումներ)

Ցիբուլկի, կարող է վերաբերել՝

Ցիբուլկի - գյուղ Ռուսաստանի Սմոլենսկի մարզի Դեմիդովսկի շրջանի կազմում
Ցիբուլկի - գյուղ Ուկրաինայի Նիկոլաևի մարզի Բրատսկոեի շրջանում
Գալուֆդաղ

Գալուֆդաղ, լեռնաշղթա Հայկական Տավրոս լեռնահամակարգում, ձգվում է Խարբերդի շրջանում՝ արևմուտքից արևելք։ Նշանակված է Լինչի քարտեզում։


== Ծանոթագրություններ ==
Վիդրոջենյա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՎիդրոջենյաՎիդրոջենյա (ուկրաիներեն՝ Відродження), գյուղ Ուկրաինայի Դոնեցկի մարզի Արտյոմովսկիում։
2012 թվականի տվյալներով Վիդրոջենյա գյուղում բնակվում էր 187 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարոժի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Բարոժ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սալուջա

Սալուջա (իտալերեն՝ Saluggia), քաղաք Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 31 կմ² տարածք։ Բնակչությունը 2008 թվականի տվյալներով 4105 մարդ է։ Հեռախոսային կոդը՝ +39 0161։ Փոստային ինդեքս 13040։ Խտությունը՝ 131 մարդ/կմ²։
Կոմունայի հովանավոր սուրբն է Սուրբ Գրատուս Աոստացին։ Տոնը նշվում է սեպտեմբերի 6-ին։


== Ժողովրդագրություն ==
Բնակչության աճ.


== Տվյալներ ==
Հեռախոսային հաամար - 0161 480112
Պաշտոնական կայք - http://www.comune.saluggia.vc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (190701-190800)

Աստերոիդների ցանկ (190601-190700)  • Աստերոիդների ցանկ  • Աստերոիդների ցանկ (190801-190900)
 Աստերոիդների ցանկ (190601-190700)  • Աստերոիդների ցանկ  • Աստերոիդների ցանկ (190801-190900)
Օլիվեր Ինգրոսո

Օլիվեր Սալվատորե Գուստավո Վալգրեն-Ինգրոսո (շվեդերեն՝ Oliver Salvatore Gustavo Wahlgren-Ingrosso, դեկտեմբերի 30, 1989(1989-12-30), Högalid Parish, Ստոկհոլմ, Ստոկհոլմի լեն, Շվեդիա), շվեդ դիջեյ, ռեմիքսեր, երաժշտական պրոդյուսեր և դերասան։
2007 թվականին նկարահանվել է «Չաո բելլա» ֆիլմում։ 2008 թվականից սկսյալ, աշխատել է որպես դիջեյ։ Համագործակցել է նշանավոր դիջեյների հետ ինչպիսիք են Ավիչին, «Swedish House Mafia»-ն, Օտտո Նոուզը և այլք։


== Ծանոթագրություններ ==


== Արտաքին հղումներ ==
Ֆեյսբուք
IMDb
Լուիզա Հելենա դե Բաիրրոս

Լուիզա Հելենա դե Բաիրրոս (պորտ.՝ Luiza Helena de Bairros, մարտի 27, 1953(1953-03-27), Պորտու Ալեգրի, Բրազիլիա - հուլիսի 12, 2016(2016-07-12), Պորտու Ալեգրի, Բրազիլիա), բրազիլացի ադմինիստրատոր և սոցիոլոգ։ Նա 2011 և 2014 թվականին եղել է Ռասայական հավասարության քաղաքականության նախարարության քարտուղար։


== Կենսագրություն ==
Բաիրրոսը ծնվել է Բրազիլիայի Պորտու Ալեգրի քաղաքում, սակայն իր քաղաքական կարիերան անց է կացրել Բահիայում։ Ռիո Գրանդե դե Սուլ ֆեդերալ համալսարանից ստացել է բիզնես գործի մասնագետի որակավորում, Բահիայի ֆեդերալ համալսարանից՝ սոցիալական գիտությունների մագիստրոսի աստիճան, Միչիգանի համալսարանից՝ սոցիոլոգիայի դոկտորի կոչում։
Բաիրրոսը մասնակցել է Միավորված ազգերի կազմակերպության զարգացման ծրագրի ռասիզմի դեմ պայքարի նախագծին։ 2008 թվականից Բահիայի նահանգի ռասայական հավասարության խթանման գծով քարտուղարն էր` Ժակ Վագների ենթակայության տակ, երբ նախագահ Դիլմա Ռուսեֆը հրավիրեց նրան իր մոտ աշխատելու նախարարների կաբինետում։
Մահացել է 2016 թվականի հուլիսի 12-ին թոքերի քաղցկեղից։


== Ծանոթագրություններ ==
Ղարագյոզ (Մարաշի գավառ)

Անվան այլ կիրառումների համար տե՛ս՝ Ղարագյոզ (այլ կիրառումներ)Ղարագյոզ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պեդրու դու Ռոզարիու

Պեդրու դու Ռոզարիու0 (պորտ.՝ Pedro do Rosário), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 24 220 մարդ՝ 2006 թվականի տվյալներով։ Գրավում է 1 749,866 կմ² տարածք։ Բնակչության խտությունը՝ 13,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 21.362.228,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.000,71 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,536 (տվյալները ՄԱԿ-ի զարգացման ծրագրի)։


== Ծանոթագրություններ ==
Ագլախա

Ագլախա, գյուղ Արևելյան Հայաստանում, Կարսի մարզում, Արդվին քաղաքից 5 կմ հյուսիս-արևելք՝ անտառապատ վայրում։
XX դարի սկզբին ուներ 33 տուն բնակիչ։ Բնակչության հիմնական զբաղվածությունը անասնապահությունն ու երկրագործությունն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Լա Տաշ

Լա Տաշ (ֆր.՝ La Tâche), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 108 մարդ, բնակչության խտությունը` 14.79 մարդ/կմ²։ Բնակավայրը զբաղեցնում է 7.30 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 29 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 16։ Ակտիվության ցուցանիշը կազմում է 70,4 %։ 38 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 5 անձ (3 տղամարդ և 2 կին)։ 16 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(1669) Դագմար

(1669) Դագմար (անգլ.՝ Dagmar), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,135128 ա. մ., առավելագույնը մոտենում է 2,7766 ա. մ. հեռավորության վրա և հեռանում 3,4936 ա. մ.։ Արեգակի շուրջ մեկ ամբողջական պտույտ է կատարում 2027,6 երկրային օրվա ընթացքում, իր ուղեծրով շարժվելով միջինում 0,17755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,94° անկյուն։
Ըստ Տոլենի սպեկտրալ դասակարգման պատկանում է G դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1669) Դագմար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նենադ Կրստիչ

Նենադ Կրստիչ (սերբ. կյուրեղագիր՝ Ненад Крстић, հուլիսի 25, 1983(1983-07-25), Կրալևո, Սերբիայի Սոցիալիստական Հանրապետություն, ՀՍՖՀ), սերբ նախկին բասկետբոլիստ, կենտրոնական։ 
Աթենք 2004-ում և ԵվրոԲասկետ 2005-ում ներկայացրել է Սերբիա և Մոնտենեգրոն, իսկ երկու երկրների անջատումից հետո արդեն ներկայացրել է Սերբիան` գլխավորելով ազգային հավաքականը։


== Պրոֆեսիոնալ կարիերան ==
Պրոֆեսիոնալ կարիերան Կրստիչը սկսել է հայրենիքում՝ 2001 թվականին պայմանագիր կնքելով «Պարտիզան» բասկետբոլային ակումբի հետ։ «Պարտիզանում» խաղալու վերջին տարում՝ 2003-04 խաղաշրջանում, Կրստիչը Եվրոպայի առաջնության ժամանակ բերում էր միջինը 13.4 միավոր։ Նույն ակումբի կազմում Կրստիչը 3 անգամ հաղթում է ազգային առաջնությունը և 1 անգամ դառնում Ռադիով Կորաչի անվան առաջնության գավաթակիր։
Սերբիայում հաջող հանդես գալուց հետո Կրստիչը մուտք է գործում NBA-ի դրաֆթ (2002 թ.), որտեղ ընտրվում է 24-րդը՝ «Նյու Ջերսի Նեթսի» կողմից, բայց դեռ շարունակում է 2 խաղասեզոն խաղալ «Պարտիզանի» կազմում։
NBA-ի 2004–05 խաղաշրջանում Կրստիչը բավականին հաջող է հանդես գալիս որպես լիգայի նորեկ՝ ունենալով տպավորիչ միջին ցուցանիշներ. 10, 0 միավոր/խաղ, 5, 3 անդրադարձ/խաղ և 0, 84 բլոկշոտ/խաղ։ Նույն տարի դառնում է All-Rookie NBA second team նորեկների խորհրդանշական հավաքականի անդամ։ Հաջող է խաղում նաև նույն տարվա փլեյոֆում։
2006–07 խաղաշրջանը էլ ավելի խոստումնալից է դառնում Կրստիչի համար, երբ այս անգամ նրա վիճակագրական ցուցանիշները բեկումնային կերպով սկսում են աճել՝ 16, 6 միավոր, 6, 6 անդրադարձ և 1, 8 արդյունավետ փոխանցում։ Սակայն 2006 թվականի դեկտեմբերի 22-ին՝ «Լոս Անջելես Լեյքերսի» հետ խաղում Կրստիչը ցավոտ կերպով ոլորում է ձախ ոտքի ջիլը և բաց թողնում ոչ միայն ողջ խաղը, այլ նաև ողջ խաղաշրջանը։ Ինչևէ, ոտքի վիրահատումն անցնում է հաջող, և նա վերադառնում է մեկնարկելու 2007–08 սեզոնը։ Սեզոնը, սակայն, դառնում է հիասթափալի Կրստիչի համար. վնասվածքն իր բացասական ազդեցությունն է թողնում նրա խաղի վրա։ Հետո իր անձնական բլոգում Կրստիչը դեռ կնշեր, որ հիասթափեցրել է թիմակիցներին և խոստանում է հաջորդ խաղաշրջանում ցույց տալ մինչև տխրահռչակ վնասվածքը ունեցած խաղը։
2008-ի ամռանը Կրստիչը բանակցությունների մեջ է մտնում ռուսական սուպերլիգայի «Տրիումֆ Լյուբերցի» ակումբի հետ։ Ի վերջո կնքվում է երկու տարվա 2 միլիոն եվրո (զուտ եկամուտ) արժողությամբ պայմանագիր։
2008 թվականի դեկտեմբերի 22-ին Կրստիչը պաշտոնապես 3 տարվա պայմանագիր է կնքում NBA-ի «Օկլահոմա սիթի Թանդեր» ակումբի հետ։
2011 թվականի փետրվարի 14-ին Կրստիչը՝ Ջեֆ Գրինի և 2012 թվականի դրաֆթի առաջին ռաունդի ընտրության իրավունքի հետ փոխանակվում է «Բոստոն Սելտիքս»` Քենդրիկ Պերկինսի և Նեյթ Ռոբինսոնի դիմաց։
2011 թվականի հունիսի 22-ին Կրստիչը կրկին երկու տարվա պայմանագիր է կնքում, այս անգամ արդեն ռուսական «ԲԿՄԱ Մոսկվայի» հետ, որը 2012 թվականի Եվրալիգայի գերեզրափակչում պարտվում է հունական «Օլիմպիակոսին»։


== Արտաքին հղումներ ==
NBA.com էջ
ESPN.com էջ
Euroleague.net էջ
FIBAEurope.com էջ
Բաբեթ

Բաբեթ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դեպի առաջ

Դեպի առաջ (անգլ.՝ Onward), Փիքսար ստուդիայի սպասվող ամերիկյան համակագչային անիմացիոն ֆիլմը՝ քաղաքային ֆենթեզի ժանրով։ Նախագծի ռեժիսորն է Դեն Սկենլոնը։ Գլխավոր դերերը հնչյունավորում են Թոմ Հոլանդը և Քրիս Փրեթը։ Ֆիլմը վարձույթի կհանվի 2020 թվականի մարտի 6–ին։


== Սյուժե ==
Մուլտֆիլմի իրադարձությունները տեղի են ունենում կախարդական աշխարհում, որտեղ բնակվում էին էլֆեր, տրոլներ, կենտավրոսներ և այլ արարածներ։ Մի ժամանակ նրանց աշխարհը լի էր կախարդանքով, բայց ժամանակի ընթացքում ամեն ինչ փոխվել է, և հիմա արարածներն ապրում են սովորական կյանքով։ Երկու էլֆ եղբայրների` Իեն և Բարլի Լայթֆութների մայրիկը կախարդական գավազան է տալիս նրանց, որը նրանց կտակել էր իրենց հաշվապահ հայրն իր անհետացումից առաջ, երբ տղաները 16 տարեկան էին։ Կախարդական գավազանի վրայի քարի օգնությամբ նրանք կարող են վերադարձնել իրենց հորը միայն մեկ օրով։ Արդյունքում նրանք կարողանում են վերադարձնել իրենց հոր մարմնի միայն կեսը, և տղաները սկսում են ճամփորդել տարօրինակ վայրերով, որպեսզի կարողանան վայելել իրենց հոր ներկայությունը։ Եվ այդ ճանապարհորդության ընթացքում նրանք պարզում են նաև, թե ուր է կորել իրենց երկրի կախարդանքը։


== Դերերը հնչյունավորել են ==
Թոմ Հոլանդ՝ Իեն Լայթֆութ
Քրիս Փրեթ՝ Բարլի Լայթֆութ
Ջուլիա Լուի–Դրեյֆուս՝ Լորել Լայթֆութ
Օկտավիա Սփենսեր


== Ստեղծում ==
2017 թվականի հուլիսին Փիքսար ստուդիան հայտարարել է քաղաքային ֆենթզի ժանրով նախագծի վերաբերյալ D23 Expo ցուցահանդեսի ժամանակ։ Նախագծի ռեժիսորն է դարձել Դեն Սկենլոնը, իսկ պրոդյուսերը` Կորի Ռէյը։ Դենը խոստովանել է, որ մուլտֆիլմն ստեղծելիս ոգեշնչվել է մանկության տարիներին իր եղբայրների հետ հարաբերությունների հիշողություններով և իր հոր մահով։ Հաջորդ տարվա դեկտեմբերին բացահայտվել է ապագա մուլտֆիլմի անվանումը և հաստատվել է Կ․ Ս․ Անդերսոնի մասնակցությունը` որպես սցենարի հեղինակ։ Իսկ որպես մուլտֆիլմի կոմպոզիտորներ հրավիրվել են Մայքլ և Ջեֆ Դանաները։ Ավելի վաղը զույցը սաունդթրեք է գրել Pixar ստուդիայի մեկ այլ նախագծի` «Բարի դինոզավրը» մուլտֆիլմի համար։


== Վարձույթ ==
Ֆիլմն ԱՄՆ-ում վարձույթի է հանվելու 2020 թվականի մարտի 6–ին։


=== Մարկետինգ ===
2019 թվականի մայիսի 30–ին ֆիլմի առաջին թիզեր-թրեյլերը ցուցադրվել է 2019 թվականի Բասկետբոլի ազգային ասոցիացիայի եզրափակչի հեռարձակման ժամանակ, ABC ալիքով։


== Ծանոթագրություններ ==


== Արտաքին հղումներ ==
https://movies.disney.com/onward фильма. պաշտոնական կայք
Նիդերլանդական Գվիանա

Նիդերլանդական Գվիանա, Նիդերլանդների գաղութ էր, 1637 - 1871, հիմնականում ժամանակակից Գանայի տարածքում։ Մայրաքաղաք - Էլմինա։


== Աղբյուրներ ==
Doortmont Michel R.; Jinna Smit (2007)։ Sources for the mutual history of Ghana and the Netherlands. An annotated guide to the Dutch archives relating to Ghana and West Africa in the Nationaal Archief, 1593-1960s։ Leiden: Brill։ ISBN 978-90-04-15850-4
Յալչիկաևո

Յալչիկաևո (ռուս.՝ Ялчикаево, բաշկիրերեն՝ Ялсыҡай), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 360 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (242201-242300)

Աստերոիդների ցանկ (242101-242200)  • Աստերոիդների ցանկ  • Աստերոիդների ցանկ (242301-242400)
 Աստերոիդների ցանկ (242101-242200)  • Աստերոիդների ցանկ  • Աստերոիդների ցանկ (242301-242400)
Գրաժաու (Մարանիան)

Գրաժաու (պորտ.՝ Grajaú), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Ալտու Մեարին ի Գրաժաուի գավառի կազմի մեջ։ Բնակչությունը կազմում է 54 135 մարդ՝ 2007 թվականի տվյալներով։ Գրավում է 7407,824 կմ2 տարածք։ Բնակչության խտությունը՝ 7,3 մարդ/կմ²։


== Պատմություն ==
Քաղաքը հիմնադրվել է 1811 թվականի ապրիլի 29-ին։ Քաղաքի տոնը նշվում է ապրիլի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 154.789.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է  2.901,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է  0,639 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ  Գրաժաուի մասին
Սավեռնա

Սավեռնա (էստ․՝ Saverna), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 338 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փերի շրջան (Միսսուրի)

Անվան այլ կիրառումների համար տե՛ս՝ Փերի (այլ կիրառումներ)Փերի շրջան (անգլ.՝ Perry County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.230 կմ² է, բնակչությունը՝ 18.971 մարդ (2010 թ. տվյալներով)։ Շրջկենտրոնն է Փերիվիլ բնակավայրը։ Կազմավորվել է 1821 թ.։
Քևին Մալկյուի

Քևին Մալկյուի (ֆր.՝ Kévin Malcuit, հուլիսի 31, 1991(1991-07-31), Շատնե-Մալաբրի), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի կազմում։ Խաղում է աջ պաշտպանի դիրքում։


== Ակումբային կարիերա ==


=== Մոնակո ===
Մալկյուին Մոնակոյի ակադեմիայի սան է։ Իր պրոֆեսիոնալ դեբյուտը նշեց 2010 թվականի սեպտեմբերի 18-ին՝ փոխարինման մտնելով Թուլուզի դեմ խաղում։ Առաջին հանդիպումը թիմի մեկնարկային կազմում անցկացրեց 2011 թվականի հուլիսի 23-ին՝ Ֆրանսիայի լիգայի գավաթի Սեդանի դեմ խաղում։ Մոնակոյի առաջին թիմի կազմում Մալկյուին անցկացրեց ընդամենը 5 հանդիպում։ 2012 թվականի ձմռանը ֆրանսիացին վարձավճարով միացավ Ազգային առաջնությունում հանդես եկող Վաննին։ Իր դեբյուտը ակումբի կազմում նշեց փետրվարի 21-ին՝ Փարիզի դեմ խաղում։ Իր առաջին գոլը պրոֆեսիոնալ կարիերայում խփեց մարտի 1-ին՝ Օրլեանի դեմ խաղում։ Վաննի կազմում Մալկյուին անցկացրեց 12 հանդիպում՝ դառնալով 2 գոլի հեղինակ։


=== Նյոր ===
2012 թվականին Մալկյուին անվճար տրանսֆերով միացավ Ազգային առաջնությունում հանդես եկող Ֆրեժյուս Սանտ Ռաֆայելին։ Ակումբի կազմում նա անցկացրեց 1․5 մրցաշրջան՝ մասնակցելով 40 հանդիպման և դառնալով 2 գոլի հեղինակ։ 2014 թվականի հունվարի 9-ին Մալկյուին տեղափոխվեց Նյոր։ Իր դեբյուտը նշեց ապրիլի 18-ին՝ փոխարինման մտնելով Բրեստի դեմ խաղում։ Իր առաջին գոլը Լիգա 2-ում խփեց 2015 թվականի փետրվարի 20-ին՝ Վալենսյենի դեմ խաղում։ Նյորի կազմում անցկացրած 42 խաղերում Մալկյուին դարձավ 2 գոլի և 3 գոլային փոխանցման հեղինակ՝ ընդգրկվելով 2014-15 մրցաշրջանի Ֆրանսիայի երկրորդ դիվիզիոնի խորհրդանշական հավաքականում։


=== Սանտ Էտիեն ===
2015 թվականի օգոստոսի 28-ին Մալկյուին 4 տարվա պայմանագիր կնքեց Սենտ Էտիենի հետ։ Իր դեբյուտը նշեց սեպտեմբերի 20-ին՝ Նանտի դեմ խաղում։ Դեկտեմբերի 13-ին ֆրանսիացին հեռացվեց խաղադաշտից Մոնակոյի դեմ խաղում՝ ստանալով երկրորդ դեղին քարտը հանդիպման 64-րդ րոպեին։ 2016 թվականի ապրիլի 2-ին՝ Այաչոյի դեմ խաղում Մալկյուին դարձավ գոլային փոխանցման հեղինակ՝ օգնելով Սենտ Էտիենին հաղթել 2-0 հաշվով։ Իր առաջին հանդիպումը եվրոպական առաջնություններում անցկացրեց օգոստոսի 25-ին՝ Եվրոպայի Լիգայի որակավորման փլեյ-օֆֆ փուլի Բեյտար Երուսաղեմի դեմ խաղում։ Իր դեբյուտը Եվրոպայի Լիգայում նշեց սեպտեմբերի 15-ին՝ Մայնցի դեմ խաղում։ Սենտ Էտիենի կազմում Մալկյուին անցկացրեց 46 հանդիպում՝ դառնալով 5 գոլային փոխանցման հեղինակ։


=== Լիլ ===
2017 թվականի հուլիսի 8-ին Մալկյուին 5 տարվա պայմանագիր կնքեց Լիլի հետ։ Իր դեբյուտը ակումբի կազմում նշեց օգոստոսի 6-ին՝ Նանտի դեմ խաղում։ Նոյեմբերի 20-ին՝ Օլիմպիկ Լիոնի դեմ խաղում նա դարձավ գոլային փոխանցման հեղինակ՝ 2-1 հաշվով հաղթանակ պարգևելով Լիլին։ Առաջին հանդիպումը թիմի ավագի թևկապով անցկացրեց 2018 թվականի ապրիլի 21-ին՝ Օլիմպիկ Մարսելի դեմ խաղում։ Մայիսի 12-ին ֆրանսիացին 2 գոլային փոխանցում տվեց Դիժոնի դեմ խաղում։ Լիլի կազմում Մալկյուին անցկացրեց 25 հանդիպում՝ դառնալով 5 գոլային փոխանցման հեղինակ։


=== Նապոլի ===
2018 թվականի օգոստոսի 8-ին Մալկյուին 11 միլիոն եվրոյի դիմաց տեղափոխվեց Նապոլի։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 19-ի դրությամբ


== Ծանոթագրություններ ==


== Արտաքին հղումներ ==
Մալկյուի պաշտոնական Տվիտերի էջը
Մալկյուն transfermarkt-ում
Մալկյուն soccerbase.com-ում
Մալկյուն WhoScored.com կայքում
Մալկյուն Նապոլիի պաշտոնական կայքում(չաշխատող հղում)
Մալկյուն ՈՒԵՖԱ-ի պաշտոնական կայքում
Պոտապովո (գյուղ, Յարցևսկի շրջան)

Անվան այլ կիրառումների համար տե՛ս՝ ՊոտապովոՊոտապովո (ռուս.՝ Потапово), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստաշկովի շրջան

Օստաշկովի շրջան (ռուս.՝ Осташковский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Օստաշկով։


== Աշխարհագրություն ==
Շրջանի տարածքի մակերեսը կազմում է 3202 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25092 մարդ։ Բնակչության խտությունը կազմում էր 7,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մոնտեմաջորե ալ Մետաուրո

Մոնտեմաջորե ալ Մետաուրո (իտալերեն՝ Montemaggiore al Metauro), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 2634 մարդ (2008 թվականի տվյալներով), բնակչության խտությունը՝ 202 մարդ/կմ²։ Տարածքը կազմում է 13 կմ²։ Փոստային ինդեքս՝ 61030։ Հեռախոսային կոդ՝ 0721։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0721 895312
Էլ-փոստ։ comune.montemaggiore@provincia.ps.it
Պաշտոնական կայք։ http://www.comune.montemaggiore.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Միրաք

Միրաք, գյուղ Հայաստանի Արագածոտնի մարզի Ալագյազ համայնքում, Քասաղ գետի վերին հոսանքի ձախափնյա շրջանում։ Հեռավորությունը մարզկենտրոնից՝ 37 կմ հյուսիս-արևմուտք, բարձրությունը ծովի մակերևույթից՝ 2025 մետր։


=== Անվանում ===
Նախկինում ունեցել է Միրակ, Միրաղ, մեծ Միրյակ անվանումները։


== Բնակչություն ==
Միրաքի ազգաբնակչության փոփոխությունը.


== Տնտեսություն ==
Բնակչությունը զբաղվում է երկրագործությամբ և անասնապահությամբ։


== Տեղական ինքնակառավարում ==
Համայնքի ղեկավար՝ Հովհաննես Մարտիրոսյան
Ավագանու անդամների ցուցակ 

Թոռուն Շիկոյի Ջալիլյան
Յուրիկ Շիրնշահի Նամոյան
Զեմֆիրա Այվազի Խլղաթյան
Արամայիս Զակոյի Մամադյան
Ահմադ Հութեի Սարոյան


== Պատմամշակութային կառույցներ ==
Գյուղի մոտակայքում կան հին գյուղատեղի և դամբարաններ, որոնք թվագրվում են IV—V դարերի։ Գյուղում կա V—VI դարերի ավերված եկեղեցի։


== Տես նաև ==
Միրաքի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==


== Արտաքին հղումներ ==
Արագածոտնի մարզպետարան Archived 2013-02-17 at the Wayback Machine.
Պարխոմովկա (գյուղ, Իլինեցկոեի շրջան)

Անվան այլ կիրառումների համար տե՛ս՝ ՊարխոմովկաՊարխոմովկա (ուկրաիներեն՝ Пархомівка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1450 թվականին։
2001 թվականի տվյալներով Պարխոմովկա գյուղում բնակվում էր 473 մարդ։ Բնակավայրը զբաղեցնում է 1919 կմ² տարածք։ Բնակչության խտությունը կազմում էր 246,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սամվել Պետրոսյան (այլ կիրառումներ)

Սամվել Պետրոսյան անուն-ագանունը կարող է վերաբերել հետևյալ անձանց.

Սամվել Բարդուղի Պետրոսյան, հայ գեղանկարիչ, մանկավարժ։ Հայաստանի արվեստի վաստակավոր գործիչ
Սամվել Ալեքսանդրի Պետրոսյան, հայ ֆուտբոլային մարզիչ, նախկին ֆուտբոլիստ
Սամվել Գարեգինի Պետրոսյան, հայ քանդակագործ, Հայաստանի վաստակավոր նկարիչ
Սամվել Քրիստափորի Պետրոսյան, կուսակցական և պետական աշխատող, Անդրկովկասում հեղափոխական շարժումների և սովետական կարգերի հաստատման համար պայքարի մասնակից